บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๓ ประจำปี ๒๕๖๑

วันพุธที่ ๑ สิงหาคม ๒๕๖๑

ณ ห้องประชุมสภาองค์การบริหารส่วนตำบลประทาย

ผู้มาประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นายสมบูรณ์ ทางไธสง | ส.อบต. หมู่ 3 | สมบูรณ์ ทางไธสง |  |
| ๒. | นายพุฒ ภูคำศักดิ์ | ส.อบต.หมู่ 9 | พุฒ ภูคำศักดิ์ |  |
| ๓. | นายพิชิต สมน้อย | ส.อบต.หมู่ ๑๐ | พิชิต สมน้อย |  |
| ๔. | นายธวัชชัย นาหนองขาม | ส.อบต.หมู่ ๑๑ | ธวัชชัย นาหนองขาม |  |
| ๕. | นางสมจิต พังไธสง | ส.อบต.หมู่ ๓ | สมจิต พังไธสง |  |
| ๖. | นายอุดม เบียดนอก | ส.อบต.หมู่ ๙ | อุดม เบียดนอก |  |
| ๗. | นางสุดาวัน พลดงนอก | รองประธานสภา | สุดาวัน พลดงนอก |  |
| ๘. | นายเลา สุทธรัตน์ | ส.อบตหมู่ ๔ | เลา สุทธรัตน์ |  |
| ๙. | นายปิยะ สวัสดิพรไพบูลย์ | ส.อบต.หมู่ ๑๔ | ปิยะ สวัสดิพรไพบูลย์ |  |
| ๑๐. | นายไพรัตน์ เสริมนอก | ส.อบต.หมู่ 5 | ไพรัตน์ เสริมนอก |  |
| ๑๑. | นายภมรทัศน์ นิติโสภณทัศน์ | ส.อบต.หมู่ ๑๔ | ภมรทัศน์ นิติโสภณทัศน์ |  |
| ๑๒. | นายบุญพงษ์ ฝาไธสง | ส.อบต.หมู่ ๔ | บุญพงษ์ ฝาไธสง |  |
| ๑๓. | นางสงบ แก้วคูนอก | ส.อบต.หมู่ 8 | สงบ แก้วคูนอก |  |
| ๑๔. | นายศักดิ์ดา มีกรอบทอง | ส.อบต.หมู่ 5 | ศักดิ์ดา มีกรอบทอง |  |
| ๑๕. | นายทองใบ ศิริมนตรี | ส.อบต.หมู่ ๑๒ | ทองใบ ศิริมนตรี |  |
| ๑๖. | นายธีรภัทร์ คำสิงห์นอก | ส.อบต.หมู่ 6 | ธีรภัทร์ คำสิงห์นอก |  |
| ๑๗. | นายอนุรักษ์ นาหนองขาม | ส.อบต.ม.๑๐ | อนุรักษ์ นาหนองขาม |  |
| ๑๘. | นายสุวรรณ มะปะโท | ส.อบต.หมู่ ๑๑ | สุวรรณ มะปะโท |  |
| ๑๙. | นายมนตรี ชัยลิ้นฟ้า | ส.อบต.หมู่ ๑๒ | มนตรี ชัยลิ้นฟ้า |  |
| ๒๐. | น.ส.ศรีเสาวลักษณ์ เย็นวัฒนา | เลขานุการสภาฯ | ศรีเสาวลักษณ์ เย็นวัฒนา |  |
| 21. | นายธนาคม สียางนอก | ประธานสภาฯ | ธนาคม สียางนอก |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายบุญช่วย พลศรี | รองนายก อบต. | บุญช่วย พลศรี |  |
| ๔. | นายชาญ ฮุยสุสดี | เลขานุการนายก | ชาญ ฮุยสุสดี |  |
| ๕. | นายจักรพงศ์ สุวรรณศักดิ์ | รองปลัด อบต. | จักรพงศ์ สุวรรณศักดิ์ |  |
| 6. | นางรัตติกาล เดวิโดว์สกี | นักวิเคราะห์นโยบายฯ | รัตติกาล เดวิโดว์สกี |  |
| 7. | นางทองพูล โยธานัน | ผู้อำนวยการกองช่าง | ทองพูล โยธานัน |  |
| 8. | นางนภา ฉาไธสง | ผอ.กองคลัง | นภา ฉาไธสง |  |

ผู้ขาดประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นางเนี้ยม ประสิทธิ์สุวรรณ | ส.อบต.หมู่ ๘ | ลา |
| ๒. | นายบุญช่วย ลุ่มนอก | ส.อบต.หมู่ ๑๖ | ลา |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

1. องค์การบริหารส่วนตำบลประทาย ได้ประกาศเปิดสมัยประชุมสภาองค์องค์การบริหารส่วนตำบลสามัญ สมัยที่ ๓ ประจำปี ๒๕๖๑ มีกำหนด ๑๕ วัน เนื่องจากจะถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. รายละเอียดร่างข้อบัญญัติงบประมาณรายจ่ายประจำปี ๒๕๖๒ ที่ได้ส่งไปให้ทุกท่านแล้วคงจะได้พิจารณาดูรายละเอียดเรียบร้อยทุกท่าน

**ระเบียบวาระที่ ๒ รับรองรายงานการประชุมครั้งที่ผ่านมา**

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

**ระเบียบวาระที่ ๓ เรื่องเสนอเพื่อพิจารณา**

 **๓.๑ ร่างข้อบัญญัติงบประมาณรายจ่ายประจำปีงบประมาณ ๒๕๖๒**

ประธานสภาฯ ตามที่คณะผู้บริหารได้เสนอร่างข้อบัญญัติงบประมาณรายจ่ายประจำปีงบประมาณ ๒๕๖๒ ต่อสภาองค์การบริหารส่วนตำบลประทายอีกครั้งหนึ่ง นโยบายการดำเนินการในปีงบประมาณ ๒๕๖๒ ขอเชิญท่านนายกได้แถลงงบประมาณต่อสภาท้องถิ่นแห่งนี้

 ขั้นรับหลักการ

นายกฯ ดิฉันนางฐิติรัตน์ เรืองกิจวัฒน์ นายกองค์การบริหารส่วนตำบลประทาย ขอแถลงงบประมาณ ประกอบงบประมาณรายจ่ายประจำปีงบประมาณ พ.ศ. ๒๕๖๒

 ท่านประธานสภา และสมาชิกสภาองค์การบริหารส่วนตำบลประทาย บัดนี้ได้ถึงเวลาที่คณะผู้บริหารขององค์การบริหารส่วนตำบลประทาย จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลประทายอีกครั้งหนึ่ง ฉะนั้น ในโอกาสนี้คณะผู้บริหารองค์การบริหารส่วนตำบลประทาย จึงขอชี้แจงให้ท่านประธานและสมาชิกทุกท่านได้ทราบถึงสถานการณ์คลัง ตลอดจนหลักการและแนวนโยบายการดำเนินการ ในปีงบประมาณ พ.ศ. ๒๕๖๒ ดังต่อไปนี้

 ประมาณการรายรับ

 รายได้ที่จัดเก็บเอง ๑,๐๙๒,๐๐๐ บาท

 รายได้ที่รัฐบาลจัดสรรให้ฯ ๑๔,๔๑๑,๔๐๐ บาท

 รายได้ที่รัฐบาลอุดหนุนให้ฯ ๑๑,๘๖๒,๒๘๗ บาท

 รวมประมาณการรายรับเป็นเงิน ๒๗,๓๖๕,๖๘๗ บาท

 ประมาณการรายจ่าย

 **จ่ายจากงบประมาณ**

 งบกลาง 6,149,16๐ บาท

งบบุคลากร ๙,๙๒๕,๓๒๐ บาท

งบดำเนินงาน ๗,325,400 บาท

งบลงทุน ๒,748,70๐ บาท

**งบรายจ่ายอื่น ๒๕,๐๐๐ บาท**

**งบเงินอุดหนุน ๑,๑๙๒,๐๐๐ บาท**

 รวมประมาณการรายจ่าย ๒๗,๓๖๕,580 บาท

 ส่วนในรายละเอียดค่าใช้จ่ายในปีงบประมาณ ๒๕๖๒ ได้ส่งให้ท่านในหนังสือเชิญประชุมเรียบร้อยแล้วขอให้ทุกท่านได้พิจารณาในรายละเอียดรายการทุกหมวดทุกรายการเพื่อจะได้พิจารณารับหลักการหรือไม่อย่างไร เชิญท่านได้พิจารณาในรายละเอียด

ที่ประชุม ได้พิจารณากันอย่างกว้างขวางในรายละเอียดโครงการในร่างข้อบัญญัติงบประมาณรายจ่ายประจำปี ๒๕๖๒ ในครั้งนี้

ประธานสภา เมื่อท่านได้พิจารณาในรายละเอียดเรียบร้อยแล้วผมขอให้สมาชิกสภาองค์การบริหารส่วนตำบลประทายได้พิจารณารับหลักการในร่างข้อบัญญัติงบประมาณรายจ่ายประจำปี ๒๕๖๒ ครั้งนี้ด้วย

มติที่ประชุม ได้พิจารณาในร่างข้อบัญญัติงบประมาณรายจ่ายประจำปี ๒๕๖๒ แล้วมีมติเป็นเอกฉันท์รับหลักการร่างข้อบัญญัติงบประมาณรายจ่ายประจำปีงบประมาณ ๒๕๖๒

 **๓.๒ ตั้งคณะกรรมการแปรญัตติ**

ประธานสภา เมื่อท่านได้รับหลักการแล้วในลำดับต่อไปเป็นการตั้งคณะกรรมการแปรญัตติ ๓-๗ ท่าน เพื่อพิจารณาร่างข้อบัญญัติงบประมาณรายจ่ายประจำปีงบประมาณ ๒๕๖๒ ที่ประชุมเห็นควรเสนอคณะกรรมการในครั้งนี้กี่ท่าน

ที่ประชุม ได้พิจารณาการตั้งคณะกรรมการแปรญัตติงบประมาณรายจ่ายประจำปีงบประมาณ ๒๕๖๒

มติที่ประชุม มีติเป็นเอกฉันท์เสนอ ๓ ท่าน

ประธานสภา เมื่อท่านมีมติดังกล่าวแล้วขอให้ที่ประชุมสภาแห่งนี้เลือกบุคคลที่จะแต่งตั้งเป็นคณะกรรมการแปรญัตติโดยเสนอครั้งละหนึ่งท่าน จนกว่าจะครบตามมติสามท่านตามมติที่ประชุมที่ได้ลงมติไว้แล้ว

ส.อบต.ม.๕ ผมนายไพรัตน์ เสริมนอก ส.อบต.หมู่ ๕ ขอเสนอนายพุฒ ภูคำศักดิ์ เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.๑๐ ผมนายพิชิต สมน้อย ส.อบต.หมู่.๑๐ ขอรับรองครับ

ส.อบต.ม.๑๑ ผมนายสุวรรณ มะปะโท ส.อบต.หมู่ ๑๑ ขอรับรองครับ

ประธานสภาฯ ขอมติที่ประชุมด้วยครับ

มติที่ประชุม มีมติเป็นเอกฉันท์ให้นายพุฒ ภูคำศักดิ์ ส.อบต.หมู่ ๙ เป็นคณะกรรมการแปรญัตติ

ประธานสภาฯ ในลำดับถัดไปขอให้ท่านสมาชิกเสนอคณะกรรมการแปรญัตติลำดับที่สองครับ

ส.อบต.ม.๘ ดิฉันนางสงบ แก้วคูนอก ส.อบต.หมู่ ๘ ขอเสนอ นายทองใบ ศิริมนตรี เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.๖ ผมนายธีรภัทธ์ คำสิงห์นอก ส.อบต.หมู่ ๖ ขอรับรองครับ

ส.อบต.ม.๕ ผมนายไพรัตน์ เสริมนอก ส.อบต.หมู่ ๕ ขอรับรองครับ

ประธานสภาฯ ขอมติที่ประชุมด้วยครับ

มติที่ประชุม มีมติเป็นเอกฉันท์ให้นายทองใบ ศิริมนตรี ส.อบต.หมู่ ๑๒ เป็นคณะกรรมการแปรญัตติ

ประธานสภาฯ ในลำดับถัดไปขอให้ท่านสมาชิกเสนอคณะกรรมการแปรญัตติลำดับที่สามครับ

ส.อบต.ม.๙ ผมนายพุฒ ภูคำศักดิ์ ส.อบต.หมู่ ๙ ขอเสนอนายศักดิ์ดา มีกรอบทอง เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.๙ ผมนายอุดม เบียดนอก ส.อบต.หมู่ ๙ ขอรับรองครับ

ส.อบต.ม.๑๐ ผมนายอนุรักษ์ นาหนองขาม ส.อบต.หมู่ ๑๐ ขอรับรองครับ

ประธานสภาฯ ขอมติที่ประชุมด้วยครับ

มติที่ประชุม มีมติเป็นเอกฉันท์ให้นายศักดิ์ดา มีกรอบทอง ส.อบต.หมู่ ๕ เป็นคณะกรรมการแปรญัตติ

ประธานสภา เมื่อที่ประชุมได้เลือกคณะกรรมการแปรญัตติเรียบร้อยแล้วขอให้ท่านสมาชิกที่มีความประสงค์ยื่นคำแปรญัตติในร่างข้อบัญญัติงบประมาณรายจ่ายประจำปี ๒๕๖๒ ได้ที่คณะกรรมการแปรญัตติ ณ ที่ทำการองค์การบริหารส่วนตำบลประทายไม่เว้นวันหยุดราชการ ในระหว่างวันที่ ๑ สิงหาคม ๒๕๖๑ เวลา ๑๔.๐๐ น. ถึงวันที่ ๔ สิงหาคม ๒๕61 เวลา ๑๖.๓๐ น. ณ ที่ทำการองค์การบริหารส่วนตำบลประทายไม่เว้นวันหยุดราชการ และประชุมคณะกรรมการแปรญัตติในวันที่ ๖ สิงหาคม ๒๕๖๑ ขอให้ท่านที่ยื่นแปรญัตติได้เข้าร่วมประชุมด้วย หากท่านไม่เข้าร่วมประชุมถือว่าการยื่นแปรญัตติในครั้งนั้นเป็นอันตกไป การนัดหมายวันประชุมของคณะกรรมการแปรญัตติขอให้ท่านเลขาสภาเป็นผู้นัดหมายวันเวลาและสถานที่ในการประชุม ส่วนการประชุมสภาจะแจ้งให้ทุกท่านทราบอีกครั้งหนึ่งหลังจากการประชุมของคณะกรรมการแปรญัตติเรียบร้อยแล้ว

เลขาสภาฯ ขอนัดหมายการประชุมของคณะกรรมการแปรญัตติในวันที่ ๑ สิงหาคม ๒๕๖๑ ณ ห้องประชุมสภาองค์การบริหารส่วนตำบลประทาย เวลา ๑4.0๐ น. ขอให้คณะกรรมการแปรญัตติได้มาประชุมโดยพร้อมเพียงกัน

**ระเบียบวาระที่ ๔ เรื่องอื่นๆ**

ประธานสภา มีสมาชิกท่านใดมีเรื่องแจ้งในที่ประชุมเชิญได้ครับ

ส.อบต.ม.๑๐ ผมนายพิชิต สมน้อย ส.อบต.ม.๑๐ ขอแจ้งเรื่องถนนเส้นไปโคกป่าช้า ท่อลอดแตก ๓ จุด สาเหตุจากกรมทรัพยากรน้ำได้ทำการก่อสร้างโรงสูบน้ำพลังแสงอาทิตย์รถบรรทุกหนักทำให้ท่อแตก อยากให้ผู้บริหารช่วยซ่อมแซมหรือปรับปรุงถนนเส้นดังกล่าวให้ด้วยครับ

ส.อบต.ม.๕ ผมนายศักดิ์ดา มีกรอบทอง ส.อบต.ม.๕ อยากให้ทางองค์การบริหารส่วนตำบล ช่วยทำทางเชื่อมทางเข้าหมู่บ้านถนนโพธิ์ กับทางหลวงเส้นประทายสีดาเพราะทางเชื่อมมีสภาพเป็นหลุมเป็นบ่อ

ส.อบต.ม.๑๑ ผมนายสุวรรณ มะปะโท ส.อบต.ม.๑๑ ปัญหาที่เกิดขึ้นของถนนหลังบ้านหมอเรียม มีน้ำท่วมขังในช่วงฤดูฝน อยากให้แก้ไขปัญหาให้ด้วย

นายกฯ การแก้ไขปัญหาน้ำท่วมขังถนนเส้นหลังบ้านหมอเรียม การแก้ไขปัญหาน้ำท่วมขังถนน การแก้ไขปัญหาอยากแก้ไขปัญหาเรื่องธนาคารน้ำใต้ดิน

ส.อบต.ม.๙ ผมนายพุฒ ภูคำศักดิ์ ส.อบต.ม.๙ ปัญหาของบ้านนางิ้วในช่วงฤดูฝนจะเป็นเรื่องของดินจากคันคูบึงกระโตนไหลลงมาถมถนนคอนกรีตทางเข้าหมู่บ้าน อยากให้องค์การบริหารส่วนตำบล ช่วยนำรถเกรดมาเกรดดินออกจากถนนคอนกรีตเพื่อการสัญจรจะได้สะดวก

รองนายก ผมนายบุญช่วย พลศรี รองนายกองค์การบริหารส่วนตำบล ผมได้ประสานผู้รับจ้างที่ดำเนินการขุดลอกบึงกระโตน ให้ดำเนินการแก้ไขปัญหาดังกล่าวให้

ส.อบต.ม.๑๒ ผมนายทองใบ ศิริมนตรี ส.อบต.ม.๑๒ ในช่วงนี้เป็นช่วงฤดูฝนถนนรอบหมู่บ้านได้รับความเสียหาย ถนนคอนกรีตเป็นโพรง ถนนเส้นรอบบ้านน้ำลอดท่อ ขอให้องค์การบริหารส่วนตำบลซ่อมแซม เพื่อลดความเสียหายกว่านี้

ส.อบต.ม.๖ ผมนายธีรภัทธ์ คำสิงห์นอก ส.อบต.ม.๖ อยากทราบว่าเมื่อไหร่องค์การบริหารส่วนตำบลจะได้รถขนขยะคันใหม่ เพราะเห็นรถขยะคันเก่าที่ใช้อยู่ในขณะนี้ซ่อมบ่อยมาก ขยะในหมู่บ้านสะสมมาก ผู้รับบริการในหมู่บ้านสอบถามผมบ่อยมากหากรถขยะไม่ได้เข้าเก็บขยะ

ผอ.กองคลัง ดิฉันนางนภา ฉาไธสง ผอ.กองคลัง เรื่องรถขยะกำลังดำเนินการประกาศเพื่อหาผู้รับจ้างคะ

นายกฯ ขอประชาสัมพันธ์ กิจกรรมขององค์การบริหารส่วนตำบลประทายในช่วงเดือนสิงหาคมนี้

-โครงการอบรม(โรงเรียนผู้สูงอายุ) จัดวันที่ ๒๔ สิงหาคม ๒๕๖๑

 -อบรมเยาวชนศึกษาดูงาน วันที่ ๑๘ สิงหาคม ๒๕๖๑

 -วันที่ ๑๒ สิงหาคม ๒๕๖๑ นี้เชิญท่านสมาชิกทุกท่านเข้าร่วมงานพิธีที่หอประชุมอำเภอประทาย

 -สำหรับแม่ดีเด่นปีนี้หมู่๑๐ ส่งแม่ดีเด่นด้วย

ปิดประชุมเวลา ๑๒.๓๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ทองใบ ศิริมนตรี กรรมการตรวจรายงานการประชุม

 (นายทองใบ ศิริมนตรี)

สมาชิกสภาองค์การบริหารส่วนตำบล หมู่ที่ ๑๒

ลงชื่อ ศักดิ์ดา มีกรอบทอง กรรมการตรวจรายงานการประชุม

 (นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม

 (นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙